“ฟินันเซีย” แนะลงทุนธีม “Domestic-Reopening Play” รับมือเงินเฟ้อ-ดอกเบี้ยขาขึ้น
“บล.ฟินันเซีย” แนะลงทุนธีม “Domestic-Reopening Play” ยังคงกังวลปัจจัยภายนอกมากกว่าทั้งเศรษฐกิจโลกที่ชะลอตัว รวมถึงเงินเฟ้อที่สูง และดอกเบี้ยธนาคารกลางหลักที่ปรับขึ้นเร็ว ยังจำกัดการฟื้นตัวของสินทรัพย์เสี่ยง
“บล.ฟินันเซีย” แนะลงทุนธีม “Domestic- Reopening Play” ยังคงกังวลปัจจัยภายนอกมากกว่าทั้งเศรษฐกิจโลกที่ชะลอตัว รวมถึงเงินเฟ้อที่สูง และดอกเบี้ยธนาคารกลางหลักที่ปรับขึ้นเร็ว ยังจำกัดการฟื้นตัวของสินทรัพย์เสี่ยง
5 ก.ย. 2565

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ ว่าเงินเฟ้อไทยเดือนสิงหาคม ออกมาใกล้เคียงคาด กับเงินเฟ้อทั่วไป เพิ่มขึ้น 7.86% เมื่อเทียบกับงวดเดียวกันของปีก่อน เร่งปรับตัวขึ้นจากเดือนก่อนที่ 7.61% เมื่อเทียบกับงวดเดียวกันของปีก่อน
ส่วนเงินเฟ้อพื้นฐานเพิ่มขึ้น 3.15% เมื่อเทียบกับงวดเดียวกันของปีก่อน เร่งปรับตัวขึ้น 2.99% เมื่อเทียบกับงวดเดียวกันของปีก่อน แต่ต่ำกว่าที่ตลาดคาดเพิ่มขึ้น 3.2% ซึ่งตลาดหุ้นตอบรับเป็นกลางและยังคงกังวลปัจจัยภายนอกมากกว่าทั้งเศรษฐกิจโลกที่ชะลอ รวมถึงเงินเฟ้อที่สูง และดอกเบี้ยธนาคารกลางหลักที่ปรับขึ้นเร็ว ยังจำกัดการฟื้นตัวของสินทรัพย์เสี่ยง ยังคงเน้นลงทุนใน กลุ่ม Domestic และ Reopening Play